CELEX: 62010TN0170
Language: ro
Date: 2010-04-19 00:00:00
Title: Cauza T-170/10: Acțiune introdusă la 19 aprilie 2010 — CTG Luxembourg PSF/Curtea de Justiție

19.6.2010   
            
            
               RO
            
            
               Jurnalul Oficial al Uniunii Europene
            
            
               C 161/48
            
         
      Acțiune introdusă la 19 aprilie 2010 — CTG Luxembourg PSF/Curtea de Justiție
      (Cauza T-170/10)
      (2010/C 161/77)
      Limba de procedură: franceza
      
         Părțile
      
      
         Reclamantă: Computer Task Group Luxembourg PSF SA (Bertrange, Luxemburg) (reprezentant: M. Thewes, avocat)
      
         Pârâtă: Curtea de Justiție a Uniunii Europene
      
         Concluziile reclamantei
      
      
                  —
               
               
                  anularea deciziilor adoptate de Curtea de Justiție în cadrul contractului de achiziții publice europene „AO 008/2009: Asistență de nivel 1 și de nivel 2 pentru utilizatorii sistemelor IT și de telefonie, centru de apeluri, management al hardware-ului destinat utilizatorilor finali”, mai precis:
                  
                              —
                           
                           
                              decizia comisiei de deschidere a ofertelor din 9 februarie 2010 de a respinge oferta prezentată de CTG CONSORTIUM pentru motivul că a fost „depusă cu întârziere”;
                           
                        
                              —
                           
                           
                              decizia Curții de Justiție a Uniunii Europene de a atribui contractul unui alt ofertant (nedatată și necunoscută în prezent de reclamantă):
                           
                        
                              —
                           
                           
                              decizia Curții de Justiție a Uniunii Europene prin care se confirmă respingerea ofertei prezentate de CTG CONSORTIUM la data de 5.3.2010;
                           
                        
            
                  —
               
               
                  constatarea răspunderii extracontractuale a Uniunii Europene și obligarea Curții de Justiție la despăgubirea reclamantei pentru totalitatea prejudiciului suferit din cauza deciziilor atacate și desemnarea unui expert pentru evaluarea acestui prejudiciu
               
            
                  —
               
               
                  obligarea Curții de Justiție la plata în întregime a cheltuielilor de judecată.
               
            
         Motivele și principalele argumente
      
      Prin intermediul prezentei acțiuni, reclamanta solicită, pe de o parte, anularea deciziei Comisiei de deschidere a ofertelor, din 9 februarie 2010, de a respinge oferta prezentată de reclamantă pentru motivul că a fost depusă cu întârziere, în cadrul procedurii de cerere de oferte privind servicii de asistență de nivel 1 și de nivel 2 pentru utilizatorii sistemelor IT, centru de apeluri, management al hardware-ului destinat utilizatorilor finali (JO 2009/S 217 312292), precum și a deciziei de a atribui contractul unui alt ofertant și, pe de altă parte, o cerere de daune interese.
      În susținerea acțiunii, reclamanta invocă patru motive întemeiate pe:
      
                  —
               
               
                  încălcarea principiului nediscriminării, a principiului egalității ofertanților și a principiului liberei concurențe, prin impunerea unei ore limită de depunere la poștă în plus de o dată limită de trimitere a ofertelor;
               
            
                  —
               
               
                  încălcarea obligației de a răspunde cererilor de informații adresate în timp util autorității contractante;
               
            
                  —
               
               
                  încălcarea obligației de a informa ofertanții respinși cu privire la motivele pe care se întemeiază respingerea cererilor acestora, cu privire la numele ofertantului căruia i s-a atribuit contractul și cu privire la indicarea căilor de recurs;
               
            
                  —
               
               
                  răspunderea extracontractuală a Uniunii Europene.